ddrg/super_eurlex huggingface dataset:
RÅDETS FORORDNING (EF) Nr. 1064/96 af 10. juni 1996 om ændring af forordning (EF) nr. 3077/95, for så vidt angår fastsættelse for 1996 af visse foranstaltninger til bevarelse og forvaltning af fiskeressourcerne, som finder anvendelse på fartøjer, der fører færøsk flag

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

I henhold til forordning (EF) nr. 3077/95 (2) tildeles der for 1996 fartøjer, der fører færøsk flag, og som udøver fiskeri i EF-farvande, visse fangstkvoter;

Færøerne har for 1996 fået tildelt en fangstkvote på 5 890 tons makrel i ICES-afsnit VI a og VII e, f og h; denne kvote må nedsættes for at tage hensyn til nedsættelsen af TAC for makrel for disse områder;

i overensstemmelse med proceduren i artikel 2 i fiskeriaftalen mellem Det Europæiske Økonomiske Fællesskab på den ene side og den danske regering og Færøernes landsstyre på den anden side (3) har de to parter ført yderligere konsultationer om de gensidige fiskerirettigheder for 1996;

disse konsultationer har resulteret i, at ovennævnte fangstkvote er blevet nedsat;

Rådet skal fastsætte de særlige betingelser, der skal gælde for sådanne fangster -

UDSTEDT FØLGENDE FORORDNING:

Artikel 1

I bilag I til Rådets forordning (EF) nr. 3077/95 ændres tallene vedrørende makrel i ICES-afsnit VI a og VII e, f og h, til tallene i bilaget til denne forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 10. juni 1996.

På Rådets vegne

M. PINTO

Formand

(1) EFT nr. L 389 af 31. 12. 1992, s. 1. Forordningen er senest ændret ved tiltrædelsesakten af 1994.

(2) EFT nr. L 330 af 30. 12. 1995, s. 54.

(3) EFT nr. L 226 af 29. 8. 1980, s. 12.

BILAG

Færøernes fangstkvoter for 1996

»1. Kvote for færøske fartøjer, der udøver fiskeri i Fællesskabets zone

>TABELPOSITION>
KOMMISSIONENS FORORDNING (EF) Nr. 1065/96 af 12. juni 1996 om indstilling af fiskeri efter torsk fra fartøjer, som fører østrigsk, belgisk, dansk, finsk, græsk, irlandsk, italiensk, luxembourgsk, nederlandsk og svensk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3074/95 af 22. december 1995 om fastsættelse for 1996 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), ændret ved forordning (EF) nr. 846/96 (4), fastsætter kvoter for torsk i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af torsk i farvandene i ICES-område I, II b, taget af fartøjer, som fører østrigsk, belgisk, dansk, finsk, græsk, irlandsk, italiensk, luxembourgsk, nederlandsk og svensk flag eller er registreret i Østrig, Belgien, Danmark, Finland, Grækenland, Irland, Italien, Luxembourg, Nederlandene og Sverige, nået den for 1996 tildelte kvote -

UDSTEDT FØLGENDE FORORDNING:

Artikel 1

Fangsterne af torsk i farvandene i ICES-område I, II b, fra fartøjer, der fører østrigsk, belgisk, dansk, finsk, græsk, irlandsk, italiensk, luxembourgsk, nederlandsk og svensk flag eller er registreret i Østrig, Belgien, Danmark, Finland, Grækenland, Irland, Italien, Luxembourg, Nederlandene og Sverige, må antages at have opbrugt den kvote, der er tildelt Østrig, Belgien, Danmark, Finland, Grækenland, Irland, Italien, Luxembourg, Nederlandene og Sverige for 1996.

Fiskeri efter torsk i farvandene i ICES-område I, II b, fra fartøjer, der fører østrigsk, belgisk, dansk, finsk, græsk, irlandsk, italiensk, luxembourgsk, nederlandsk og svensk flag eller er registreret i Østrig, Belgien, Danmark, Finland, Grækenland, Irland, Italien, Luxembourg, Nederlandene og Sverige, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings ikrafttrædelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. juni 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 1.

(4) EFT nr. L 115 af 9. 5. 1996, s. 1.
RÅDETS FORORDNING (EF) Nr. 1063/96 af 10. juni 1996 om ændring af forordning (EF) nr. 3078/95, for så vidt angår fordeling for 1996 af visse fangstkvoter mellem medlemsstaterne for fartøjer, der udøver fiskeri i færøske farvande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

Ved forordning (EF) nr. 3078/95 (2) foretages der for 1996 en fordeling af visse fangstkvoter mellem medlemsstaterne for fartøjer, der udøver fiskeri i færøske farvande;

Fællesskabet har for 1996 fået tildelt en fangstkvote på 4 910 tons makrel i ICES-afsnit Vb; denne kvote må nedsættes for at tage hensyn til nedsættelsen af TAC for makrel for nævnte område;

i overensstemmelse med proceduren i artikel 2 i fiskeriaftalen mellem Det Europæiske Økonomiske Fællesskab på den ene side og den danske regering og Færøernes landsstyre på den anden side (3) har de to parter ført konsultationer om de gensidige fiskerirettigheder for 1996;

disse konsultationer har resulteret i, at ovennævnte fangstkvote er blevet nedsat;

for at sikre en effektiv forvaltning af de disponible fangstmuligheder bør disse i overensstemmelse med artikel 8 i forordning (EØF) nr. 3760/92 fordeles mellem medlemsstaterne ved hjælp af kvoter -

UDSTEDT FØLGENDE FORORDNING:

Artikel 1

I bilaget til forordning (EF) nr. 3078/95 ændres tallene vedrørende makrel i ICES-afsnit Vb til tallene i bilaget til denne forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 10. juni 1996.

På Rådets vegne

M. PINTO

Formand

(1) EFT nr. L 389 af 31. 12. 1992, s. 1. Forordningen er senest ændret ved tiltrædelsesakten af 1994.

(2) EFT nr. L 330 af 30. 12. 1995, s. 62.

(3) EFT nr. L 226 af 29. 8. 1980, s. 12.

BILAG

Fordelingen af Fællesskabets fangstkvoter i færøske farvande for 1996 som omhandlet i artikel 1

>TABELPOSITION>
KOMMISSIONENS FORORDNING (EF) Nr. 1054/96 af 11. juni 1996 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), ændret ved forordning (EØF) nr. 2454/93 (2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, senest ændret ved forordning (EF) nr. 482/96 (3), særlig artikel 173, stk. 1, og

ud fra følgende betragtninger:

I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 14. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. juni 1996.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 70 af 20. 3. 1996, s. 4.

BILAG

>TABELPOSITION>
KOMMISSIONENS FORORDNING (EF) Nr. 1062/96 af 12. juni 1996 om ændring af forordning (EF) nr. 1749/95 og (EF) nr. 2900/95 om eksportafgifter i kornsektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 16, og

ud fra følgende betragtninger:

I Kommissionens forordning (EF) nr. 1749/95 af 18. juli 1995 om en eksportafgift for produkter henhørende under KN-kode 1001 10 00 og 1103 11 10 (3), ændret ved forordning (EF) nr. 444/96 (4), er der fastsat en eksportafgift for hård hvede henhørende under KN-kode 1001 10 00;

i Kommissionens forordning (EF) nr. 2900/95 (5), senest ændret ved forordning (EF) nr. 833/96 (6), er der fastsat eksportafgifter for blød hvede henhørende under KN-kode 1001 90 99 og for mel af blød hvede, spelt og blandsæd af hvede og rug samt for gryn og groft mel af blød hvede og spelt henhørende under KN-kode 1101 00 15, 1101 00 90 og 1103 11 90;

de forhold, der førte til indførelsen af en eksportafgift for mel af blød hvede, spelt og blandsæd af hvede og rug samt for gryn og groft mel af blød hvede og spelt, består ikke længere; verdensmarkedspriserne for hård hvede og blød hvede har ændret sig; det er nødvendigt at tilpasse afgifternes nuværende niveau til den nye markedssituation; eksportafgifterne for hård hvede og blød hvede bør derfor nedsættes;

bilagene til forordning (EF) nr. 1749/95 og (EF) nr. 2900/95 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EF) nr. 1749/95 foretages følgende ændringer:

1) Titlen affattes således:

»om en eksportafgift for produkter henhørende under KN-kode 1001 10 00«

2) Bilaget affattes som angivet i bilag I til nærværende forordning.

Artikel 2

I forordning (EF) nr. 2900/95 foretages følgende ændringer:

1) Titlen affattes således:

»om en eksportafgift for produktet henhørende under KN-kode 1001 90 99«

2) Artikel 1 affattes således:

»Artikel 1

Den eksportafgift, der er nævnt i artikel 15 i forordning (EF) nr. 1501/95, fastsættes for det produkt, der henhører under KN-kode 1001 90 99, til det beløb, der er anført i bilaget til nærværende forordning.«

3) Bilaget affattes som angivet i bilag II til nærværende forordning.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 126 af 24. 5. 1996, s. 37.

(3) EFT nr. L 169 af 19. 7. 1995, s. 21.

(4) EFT nr. L 61 af 12. 3. 1996, s. 20.

(5) EFT nr. L 304 af 16. 12. 1995, s. 27.

(6) EFT nr. L 112 af 7. 5. 1996, s. 13.

BILAG I

»BILAG

>TABELPOSITION>

BILAG II

»BILAG

>TABELPOSITION>
RÅDETS FORORDNING (EF) Nr. 1050/96 af 10. juni 1996 om forlængelse af den midlertidige antidumpingtold på importen af korte syntetiske fibre af polyester med oprindelse i Belarus

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 23,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (2), særlig artikel 11,

under henvisning til forslag fra Kommissionen, og

ud fra følgende betragtninger:

Ved forordning (EF) nr. 394/96 (3) indførte Kommissionen en midlertidig antidumpingtold på importen af korte syntetiske fibre af polyester med oprindelse i Belarus;

undersøgelsen af de faktiske omstændigheder er endnu ikke afsluttet, og Kommissionen har meddelt de eksportører, som vides berørt af sagen, at den har til hensigt at foreslå en forlængelse af gyldigheden af den midlertidige told med en periode på to måneder;

eksportørerne har ikke gjort indsigelse herimod -

UDSTEDT FØLGENDE FORORDNING:

Artikel 1

Gyldigheden af den midlertidige antidumpingtold på importen af korte syntetiske fibre af polyester med oprindelse i Belarus, som indførtes ved forordning (EF) nr. 394/96, forlænges med to måneder og udløber den 7. september 1996. Gyldigheden af tolden ophører, hvis Rådet inden denne dato vedtager endelige foranstaltninger, eller hvis proceduren afsluttes i henhold til artikel 9 i forordning (EF) nr. 384/96.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 10. juni 1996.

På Rådets vegne

L. DINI

Formand

(1) EFT nr. L 56 af 6. 3. 1996, s. 1.

(2) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10).

(3) EFT nr. L 54 af 5. 3. 1996, s. 10.
KOMMISSIONENS FORORDNING (EF) Nr. 1044/96 af 11. juni 1996 om ændring af forordning (EF) nr. 773/96 om særforanstaltninger, der fraviger forordning (EØF) nr. 3665/87, (EØF) nr. 3719/88 og (EØF) nr. 1964/82 i oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 894/96 (2), særlig artikel 13, stk. 12, og

ud fra følgende betragtninger:

Ved Kommissionens forordning (EF) nr. 773/96 (3), ændret ved forordning (EF) nr. 957/96 (4), er der fastsat særforanstaltninger med henblik på at etablere en ordning for visse eksportforretninger som følge af de foranstaltninger, som flere tredjelande har truffet som beskyttelse mod bovin spongiform encephalopati;

erfaringerne har vist, at det er nødvendigt at forlænge licensernes gyldighedsperiode, således at eksportforretninger, der er berørt af de ovenfor nævnte forhold, kan fuldføres;

der er opstået problemer med kød med oprindelse i Det Forenede Kongerige; ved forordning (EF) nr. 773/96 fastlægges der en tilfredsstillende løsning for kød, der udføres direkte, men ikke for kød, som undergives de ordninger, der omhandles i artikel 4 og 5 i Rådets forordning (EØF) nr. 565/80 (5), ændret ved forordning (EØF) nr. 2026/83 (6); forordning (EF) nr. 773/96 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EF) nr. 773/96 foretages følgende ændringer:

1) I artikel 2, første afsnit, ændres »31. maj 1996« til »31. juli 1996«.

2) Artikel 5, stk. 3, affattes således:

»3. På anmodning af den erhvervsdrivende annulleres eksportlicensen, betalingsangivelsen og udførselsangivelsen for kød med oprindelse i Det Forenede Kongerige, som endnu ikke har forladt Fællesskabets toldområde, og for hvilket toldformaliteterne ved udførsel er blevet afsluttet, eller som er blevet undergivet en af de ordninger, der er nævnt i artikel 4 og 5 i forordning (EØF) nr. 565/80 i en anden medlemsstat end Det Forenede Kongerige senest den 31. marts 1996. Den erhvervsdrivende tilbagebetaler den restitution, der eventuelt er udbetalt, og sikkerhederne i forbindelse med de pågældende transaktioner frigives.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 125 af 23. 5. 1996, s. 1.

(3) EFT nr. L 104 af 27. 4. 1996, s. 19.

(4) EFT nr. L 130 af 31. 5. 1996, s. 5.

(5) EFT nr. L 62 af 7. 3. 1980, s. 5.

(6) EFT nr. L 199 af 22. 7. 1983, s. 12.
KOMMISSIONENS FORORDNING (EF) Nr. 1030/96 af 7. juni 1996 om ophævelse af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EØF) nr. 1249/89 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Tyskland, traf de tyske myndigheder dyresundhedsmæssige foranstaltninger i henhold til Rådets direktiv 80/217/EØF af 22. januar 1980 om fællesskabsforanstaltninger til kontrol med klassisk svinepest (3), senest ændret ved beslutning 93/384/EØF (4), og der blev fastsat undtagelsesforanstaltninger til støtte for markedet for svinekød i nævnte medlemsstat ved Kommissionens forordning (EF) nr. 3146/94 (5), senest ændret ved forordning (EF) nr. 353/96 (6);

som følge af de fremskridt, der er opnået med hensyn til dyresundheden, bør anvendelsen af undtagelsesforanstaltningerne til støtte for markedet bringes til ophør; forordning (EF) nr. 3146/94 bør derfor ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Forordning (EF) nr. 3146/94 ophæves.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 129 af 11. 5. 1989, s. 12.

(3) EFT nr. L 47 af 21. 2. 1980, s. 11.

(4) EFT nr. L 166 af 8. 7. 1993, s. 34.

(5) EFT nr. L 332 af 22. 12. 1994, s. 23.

(6) EFT nr. L 50 af 29. 2. 1996, s. 6.
KOMMISSIONENS FORORDNING (EF) Nr. 1028/96 af 6. juni 1996 om berigtigelse af forordning (EF) nr. 985/96 om fastsættelse af maksimumsopkøbsprisen og de oksekødsmængder, der opkøbes ved intervention som følge af den 160. dellicitation i forbindelse med de generelle interventionsforanstaltninger, der foretages i henhold til forordning (EØF) nr. 1627/89

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 894/96 (2), særlig artikel 6, stk. 7, og

ud fra følgende betragtninger:

Kommissionens forordning (EF) nr. 985/96 (3), fastsætter maksimumsopkøbsprisen og de oksekødsmængder, der opkøbes ved intervention som følge af den 160. dellicitation i forbindelse med de generelle interventionsforanstaltninger, der foretages i henhold til forordning (EØF) nr. 1627/89;

som følge af den fejl svarer forordningens ordlyd ikke til de foranstaltninger, der blev forelagt komitéen til udtalelse; forordning (EF) nr. 985/96 bør derfor berigtiges -

UDSTEDT FØLGENDE FORORDNING:

Artikel 1

Forordning (EF) nr. 985/96 berigtiges som følger:

1) Nedenstående betragtning tilføjes:

»Forvaltningskomitéen for Oksekød har ikke afgivet udtalelse inden for den af formanden fastsatte frist«.

2) Artikel 2 udgår.

Artikel 2

Denne forordning træder i kraft den 7. juni 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 125 af 23. 5. 1996, s. 1.

(3) EFT nr. L 131 af 1. 6. 1996, s. 53.
KOMMISSIONENS FORORDNING (EF) Nr. 1014/96 af 5. juni 1996 om ændring af forordning (EF) nr. 1489/95 om eksportrestitutioner for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 26, stk. 11, og

ud fra følgende betragtninger:

De mængder, for hvilke der kan ansøges om eksportlicenser, bortset fra ansøgninger vedrørende fødevarehjælp, blev fastsat ved Kommissionens forordning (EF) nr. 1489/95 (3), senest ændret ved forordning (EF) nr. 623/96 (4);

ved Kommissionens forordning (EF) nr. 1488/95 af 28. juni 1995 om gennemførelsesbestemmelser for eksportrestitutioner for frugt og grøntsager (5), senest ændret ved forordning (EF) nr. 2702/95 (6), er det fastsat, hvilke oplysninger der lægges til grund ved fastsættelsen af de mængder, der kan udstedes eksportlicenser for; af hensyn til gennemsigtigheden bør de erhvervsdrivende gøres bekendt med den ajourførte situation for disse mængder;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Bilag II til forordning (EF) nr. 1489/95 affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 145 af 29. 6. 1995, s. 75.

(4) EFT nr. L 89 af 10. 4. 1996, s. 11.

(5) EFT nr. L 145 af 29. 6. 1995, s. 68.

(6) EFT nr. L 280 af 23. 11. 1995, s. 30.

BILAG

»BILAG II

SATSER OG MÆNGDER FOR TILDELINGEN AF LICENSER UDEN FORUDFASTSAT RESTITUTION

>TABELPOSITION>